Магчыма, хтосьці карыстаецца пасылам “выжыве мацнейшы”. Толькі за час прафесійнага патурання можна “напрацаваць” неслабыя фізіялагічныя праблемы. Дарослым застанецца развесці рукамі: чаму цалкам здаровае дзіця праз год — два заняткаў па ўмацаванні грацыі раптам пачало падварочваць нагу, хадзіць на дыбачках, дзіўна трымаць спіну. А прычына ўсяго толькі ў тым, што мышачны гарсэт “запомніў” ненатуральныя позы, якія прымаў танцор, спрабуючы выканаць патрабаванне, але элементарна не ведаючы тэхніку. Бо тая самая зона адказнасці харэографа была перакладзеная на недасведчаных у такіх нюансах бацькоў.